《题澹山岩》
宋代·文有年

为爱溪山来永州，黄茅白苇使人愁。
驱车遥指嵛峰去，峰在潇江最上头。
江转峰回景奇绝，澹山嵌窦真天设。
摩挲丹灶酌石泉，髣髴曾游今几劫。
徵君徵君苦避秦，一秦人又一秦人。
青山踏破无扃鐍，何地堪逃世上尘。

作者简介：文有年（一二○八～？），字子传，眉州彭山（今属四川）人。理宗宝祐四年（一二五六）进士，时年四十九。景定三年（一二六二）通判永州。事见《宋宝祐四年登科录》。今录诗二首。